14. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 749/129 της 11 Ιουλ./1 Σεπτ.  1979 (ΦΕΚ Β΄738) Περί καθορισμού των προθεσμιών εξαγωγής ετοίμων ειδών και υλικών συσκευασίας για την παραγωγή των οποίων χρησιμοποιούνται πρώτες ύλες εισαγόμενες με το καθεστώς της προσωρινής ατελείας. Έχοντας υπόψη: α)Τις διατάξεις του Νόμ. 4607/30 «περί τροποποιήσεως διατάξεων των περί Τελωνειακού Δασμολογίου Νόμων». β)Τις διατάξεις της παρ. 2 του άρθρ. 3 του Α.Ν. 937/1937 «περί ρυθμίσεως δασμολογικών τινών ζητημάτων». γ)Τις διατάξεις του άρθρ. 6 του Α.Ν. 881/49 «περί τελωνειακών και δασμολογικών τινών διατάξεων». δ)Τις διατάξεις του Π.Δ/τος αριθ. 719/75 «περί βελτιώσεως διαδικασιών τινών κατά την έκδοσιν διοικητικών πράξεων κ.λ.π.». ε)Την ανάγκη λήψεως των αναγκαίων μέτρων, ώστε να καταστεί δυνατή η σταδιακή προσαρμογή των διατάξεων περί εισαγωγής πρώτων υλών επί προσωρινή ατελεία προς μεταποίηση με τις συνθήκες που δημιουργούνται από την ένταξη της Χώρας στην Ευρωπαϊκή Οικονομική Κοινότητα, και ς)Την από 29-5-1979 σχετική γνωμοδότηση της Επιτροπής του άρθρ.6 του Νόμ. 2861/1954 «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων», αποφασίζουμε: 1.Η προθεσμία εξαγωγής ετοίμων ειδών και υλικών συσκευασίας, παραγομένων από πρώτες ύλες του εξωτερικού, που εισάγονται με το καθεστώς της προσωρινής ατελείας καθώς και ετοίμων υλικών συσκευασίας, που εισάγονται κενά με το ίδιο καθεστώς, θα ορίζεται από την αρμοδία τελωνειακή αρχή. Η προθεσμία αυτή δεν δύναται να είναι μεγαλύτερη των έξ μηνών από την εισαγωγή των πρώτων υλών και υλικών συσκευασίας. 2.Η κατά την προηγούμενη παράγραφο προθεσμία δύναται να παρατείνεται, από την ίδια τελωνειακή αρχή επί 3 ακόμη μήνες, εφ’ όσον η μη έγκαιρη εξαγωγή των ετοίμων προϊόντων και των υλικών συσκευασίας είναι δικαιολογημένη και διαπιστώνεται η ύπαρξη στις αποθήκες των βιομηχάνων–μεταποιητών ή εξαγωγέων των υπολοίπων ποσοτήτων των πρώτων υλών ή ετοίμων προϊόντων. Άρθρ.2.-Εις τους αρμοδίους Επιθεωρητές Τελωνείων παρέχεται το δικαίωμα, παρατάσεως της κατά το προηγούμενο άρθρο εννεαμήνου προθεσμίας επί 6 ακόμη μήνες, εφ’ όσον υπάρχουν εξαιρετικά ειδικοί λόγοι και υπό τους ιδίους όρους. (Αντί για τη σελ. 490,03) Σελ. 490,03(α) Τεύχος 728-Σελ. 141 Προσωρινές Ατέλειες 30.Η.α.12-14 ΄Αρθρ.3.-Προθεσμίες εξαγωγής ετοίμων προϊόντων και υλικών συσκευασίας, που έχουν χορηγηθεί πρό της εκδόσεως της παρούσης δύνανται να παρατείνονται από τους αρμοδίους Επιθεωρητές Τελωνείων εφ’ όσον συντρέχουν οι όροι της παρ. 2 του άρθρ. 1 της παρούσης, μέχρι 30-9-1980. Άρθρ.4.-Οι κατά τα προηγούμενα άρθρα οριζόμενες παρατάσεις των προθεσμιών εξαγωγής των ετοίμων ειδών και των υλικών συσκευασίας θα χορηγούνται κατόπιν τηρήσεως της διαδικασίας, που καθορίστηκε με την υπ΄αριθ. Δ. 261/6-3-79 διαταγή μας. Άρθρ.5.-Η υπ΄αριθ. Δ. 7723/20-12-74 κοινή Υπουργική Απόφαση καταργείται. 